
DR 30.11.2011  

 
137 

Saya sekadar ingin merayu, kalaulah kerajaan ini ingin menunjukkan sifat dan 
suci hatinya kepada rakyat Malaysia ini, apalah salah dan apalah kurangnya kerajaan 
ini, kiranya tindakan terhadap sesiapa pun yang telah sekarang ini dalam proses 
didakwa dan sebagainya di atas tindakan-tindakan mereka yang dikaitkan di bawah 
seksyen 27A dan 27B ini tindakan-tindakan terhadap mereka itu walaupun dalam rang 
undang-undang dinyatakan tidak terjejas saya menyeru supaya kerajaan memberikan 
pengampunan amnesti dan menarik balik segala tindakan yang sekarang sedang 
dikenakan terhadap orang-orang yang dituduh terlibat di bawah rang undang-undang 
akta ini. Terima kasih. 

Timbalan yang di-Pertua [Datuk Ronald Kiandee]: Yang Berhormat Pasir 
Mas. 

 

10.08 mlm. 

Dato' Ibrahim Ali [Pasir Mas]: Terima kasih Tuan Yang di-Pertua. Saya turut 
mengambil bahagian dalam perbahasan Akta Polis ini dan kalau saya tidak mengambil 
bahagian saya rasa bersalah terhadap tanggungjawab sebagai seorang Ahli Parlimen. 
Saya hendak fokus kepada perbahasan ini mengenai pembelaan terhadap warga polis. 
Kita semua sedar bahawa tanggungjawab yang paling penting bagi menjaga 
keselamatan ialah polis. Akan tetapi sejauh mana kita sama-sama di Dewan yang mulia 
ini memberi perhatian terhadap beban yang ditanggung oleh pihak warga polis dan 
dalam masa beberapa tahun kebelakangan ini, tiga, empat tahun kebelakangan ini 
berbagai-bagai ancaman yang boleh mencetus huru-hara dalam negara kita.   

Secara ringkas oleh kerana masa tidak mengizinkan kita semua tahu selagi 
mana Barisan Nasional memerintah maka pada pihak sekumpulan tertentu termasuk 
pembangkang polis ini adalah anjing Barisan Nasional. Polis dicemuh, dimaki hamun 
daripada Menterinya, Ketua Polis Negaranya dan semua warga anggota polis dicaci 
dimaki hamun. Sebenarnya akta-akta yang dipinda, yang dibuat ini semua tidak perlu 
kalau tidak ada kegiatan-kegiatan kegilaan oleh setengah-setengah pihak. 

■2210 

 Manakala kita semua sedar dalam dunia media baru, dalam Dewan Rakyat, 
ceramah-ceramah mereka ada surat khabar. Mereka boleh berkempen, boleh 
bercakap, boleh menyuara apa lagi. Apa lagi yang mereka hendak? Sampai hendak 
turun ke jalan raya, hendak tunjuk perasaan jalanan. Kalau dahulu lainlah tetapi 
sekarang keadaan sudah berubah. Akan tetapi sejauh mana kita beri perhatian kepada 
anggota polis, sejauh mana? Kalau ada masalah huru-hara polis juga yang disalahkan.   

 Saya hendak tarik perhatian Yang Berhormat Menteri di Jabatan Perdana 
Menteri yang membentang rang undang-undang ini tolong berbincang dengan Yang 
Berhormat Menteri Dalam Negeri. Ini saya hendak tanya ini JPA ini. Saya sudah semak 
tentang kedudukan anggota warga polis ini. Pada 1 Januari 2012 ini gaji SBPA akan 
mula dikuatkuasakan. Inspektor mula dengan RM2,090, mati T20 – RM6,386; ASP T1 – 
RM2,680, panjanglah saya ada senarai ini. Maknanya seorang inspektor start dengan 
RM2,090, hendak dapat RM6,386, kena bertugas selama 20 tahun. Memang di tengah-
tengah itu mereka boleh naik pangkat lima, enam tahun mereka boleh jadi DSP – 
RM2,680 sahaja.   

 Seorang inspektor saya tahu kadang-kadang mengurus kes terutamanya 
pegawai penyiasat 12, 15 fail mereka terpaksa menyiasat siang malam. Bekerja tetapi 
mereka dituduh macam-macam. Mereka dicemuh macam-macam. Ada yang gigit polis 
sebelum ini. Macam-macam. Ketua Pembangkang pun di merata tempat kalau 
ceramah kalau tidak cemuh polis tidak sah, tidak sah. Manakala disebut polis tadi 
maaflah saya agak berbeza dengan Yang Berhormat Tumpat sedikit dalam bab ini. Dia 
kata tadi mesti hantar polis pergi berkursus di luar negara. Hendak tengok 
Perhimpunan BERSIH, 9 hari bulan baru ini. Kita tengok bagaimana hebatnya polis 
Malaysia menangani sehingga tidak ada masalah pun berlaku mereka yang ditahan 
pun diberi makan nasi minyak, apa ini?   

 Nasi minyak, Kentucky Fried Chickenkah sampai begitu sekali. Berbeza 
dengan zaman-zaman dahulu tetapi polis. Lepas itu Tuan Yang di-Pertua, gaji pula naik 
inspektor mula dengan RM2,257, ASP – RM2,405. Naik gaji ASP RM245 bezanya 
RM20. DSP naik RM255, Superintenden RM275 ini kenaikan tiap-tiap tahun.  



137 Saya sekadar ingin merayu, kalaulah kerajaan ini ingin menunjukkan sifat dan suci hatinya kepada rakyat Malaysia ini, apalah salah dan apalah kurangnya kerajaan ini, kiranya tindakan terhadap sesiapa pun yang telah sekarang ini dalam proses didakwa dan sebagainya di atas tindakan-tindakan mereka yang dikaitkan di bawah seksyen 27A dan 27B ini tindakan-tindakan terhadap mereka itu walaupun dalam rang undang-undang dinyatakan tidak terjejas saya menyeru supaya kerajaan memberikan pengampunan amnesti dan menarik balik segala tindakan yang sekarang sedang dikenakan terhadap orang-orang yang dituduh terlibat di bawah rang undang-undang akta ini. Terima kasih. Timbalan yang di-Pertua [Datuk Ronald Kiandee]: Yang Berhormat Pasir Mas. 10.08 mlm. Dato' Ibrahim Ali [Pasir Mas]: Terima kasih Tuan Yang di-Pertua. Saya turut mengambil bahagian dalam perbahasan Akta Polis ini dan kalau saya tidak mengambil bahagian saya rasa bersalah terhadap tanggungjawab sebagai seorang Ahli Parlimen. Saya hendak fokus kepada perbahasan ini mengenai pembelaan terhadap warga polis. Kita semua sedar bahawa tanggungjawab yang paling penting bagi menjaga keselamatan ialah polis. Akan tetapi sejauh mana kita sama-sama di Dewan yang mulia ini memberi perhatian terhadap beban yang ditanggung oleh pihak warga polis dan dalam masa beberapa tahun kebelakangan ini, tiga, empat tahun kebelakangan ini berbagai-bagai ancaman yang boleh mencetus huru-hara dalam negara kita. Secara ringkas oleh kerana masa tidak mengizinkan kita semua tahu selagi mana Barisan Nasional memerintah maka pada pihak sekumpulan tertentu termasuk pembangkang polis ini adalah anjing Barisan Nasional. Polis dicemuh, dimaki hamun daripada Menterinya, Ketua Polis Negaranya dan semua warga anggota polis dicaci dimaki hamun. Sebenarnya akta-akta yang dipinda, yang dibuat ini semua tidak perlu kalau tidak ada kegiatan-kegiatan kegilaan oleh setengah-setengah pihak. #2210 Manakala kita semua sedar dalam dunia media baru, dalam Dewan Rakyat, ceramah-ceramah mereka ada surat khabar. Mereka boleh berkempen, boleh bercakap, boleh menyuara apa lagi. Apa lagi yang mereka hendak? Sampai hendak turun ke jalan raya, hendak tunjuk perasaan jalanan. Kalau dahulu lainlah tetapi sekarang keadaan sudah berubah. Akan tetapi sejauh mana kita beri perhatian kepada anggota polis, sejauh mana? Kalau ada masalah huru-hara polis juga yang disalahkan. Saya hendak tarik perhatian Yang Berhormat Menteri di Jabatan Perdana Menteri yang membentang rang undang-undang ini tolong berbincang dengan Yang Berhormat Menteri Dalam Negeri. Ini saya hendak tanya ini JPA ini. Saya sudah semak tentang kedudukan anggota warga polis ini. Pada 1 Januari 2012 ini gaji SBPA akan mula dikuatkuasakan. Inspektor mula dengan RM2,090, mati T20- RM6,386; ASP T1- RM2,680, panjanglah saya ada senarai ini. Maknanya seorang inspektor start dengan RM2,090, hendak dapat RM6,386, kena bertugas selama 20 tahun. Memang di tengah- tengah itu mereka boleh naik pangkat lima, enam tahun mereka boleh jadi DSP- RM2,680 sahaja. Seorang inspektor saya tahu kadang-kadang mengurus kes terutamanya pegawai penyiasat 12, 15 fail mereka terpaksa menyiasat siang malam. Bekerja tetapi mereka dituduh macam-macam. Mereka dicemuh macam-macam. Ada yang gigit polis sebelum ini. Macam-macam. Ketua Pembangkang pun di merata tempat kalau ceramah kalau tidak cemuh polis tidak sah, tidak sah. Manakala disebut polis tadi maaflah saya agak berbeza dengan Yang Berhormat Tumpat sedikit dalam bab ini. Dia kata tadi mesti hantar polis pergi berkursus di luar negara. Hendak tengok Perhimpunan BERSIH, 9 hari bulan baru ini. Kita tengok bagaimana hebatnya polis Malaysia menangani sehingga tidak ada masalah pun berlaku mereka yang ditahan pun diberi makan nasi minyak, apa ini? Nasi minyak, Kentucky Fried Chickenkah sampai begitu sekali. Berbeza dengan zaman-zaman dahulu tetapi polis. Lepas itu Tuan Yang di-Pertua, gaji pula naik inspektor mula dengan RM2,257, ASP- RM2,405. Naik gaji ASP RM245 bezanya RM20. DSP naik RM255, Superintenden RM275 ini kenaikan tiap-tiap tahun.